lflage/wiki-talks huggingface dataset:
Keskustelu:Kausaalinen päättely

message: Artikkelin aihe on merkityksellinen, mutta tällä hetkellä artikkeli muistuttaa suurilta osin oppikirjaa. Wikipedia:Mitä Wikipedia ei ole -sivun mukaan Wikipedia ei ole Käyttöopas, käsi- tai oppikirja.
Koko artikkeli vaikuttaa oppikirjamaiselta, koska siinä näytetään paljon esimerkkejä ja ohjataan lukijaa kiinnittämään huomiota tiettyihin asioihin ym., ikäänkuin opetetaan kausaalisen päättelyn perusteita. Artikkeli ei kokonaisuutena mielestäni ole tietosanakirjamainen ja se sisältää paljon tekstiä, jota keskivertolukija tuskin ymmärtää (tai ainakin itse koin tekstin jokseenkin vaikeasti ymmärrettäväksi). Edellä mainitusta syystä johtuen lisäsin korjausmallineen. Jos olen kovinkin yksin tämän näkemyksen kanssa, kertokaahan toki. --Wurstimakkara (keskustelu) 3. elokuuta 2022 kello 02.11 (EEST)
replies: text: Kerran Otavan suurta ensyklopediaa selatessani ihmettelin, kun vastaan tuli monta sivua (minun näkökulmastani) hyvin teknistä tietoa. Siinä käytettiin kaikenlaisia matemaattisia symboleita, joita en ymmärtänyt ja joiden olemassaolostakaan tuskin olin ollut tietoinen. Välillä yleistietokin – jos se nyt sitä oli – voi siis mennä reippaasti yli hilseen. Artikkelin aihe oli muistaakseni jokin tietotekniikkaan liittyvä. En ole lukenut tätä Wikipedia-artikkelia, mutta noita kiemuroita katsellessani analyysi sisällöstä on seuraava: perinteistä tietosanakirjamatskua! --Paranaja (keskustelu • muokkaukset) 3. elokuuta 2022 kello 03.07 (EEST)

text: Minusta näyttää siltä, että Wikipedia ei ole (ainakaan enää) yleistietokirja, vaan sisältää valtavan määrän teknisiä artikkeleita. Ainakin englanti-wikin koko matematiikan alue on täyttä hepreaa melkein kaikille. Toki tavoitteena on tehdä totuuden- ja lähteenmukaista tekstiä, jota mahdollisimman moni kykenee ymmärtämään mahdollisimman nopeasti. Yhdyn kyllä siihen, että tämä nykyinen versio ei ole hyvä. Se on tiivis yhteenveto. Yritän selkeyttää tekstiä – vaikka aihe on aika hankala, niin se pitäisi olla selitettävissä vielä paljon selkeämmin. Poistin jo näitä huomionsuuntausfraaseja, jotka ovat turhia. (Esimerkkien poistaminen tosin tuntuu minusta vähän väärältä reitiltä, koska niiden tarkoitus on juuri helpottaa lukijaa ymmärtämään asiaa.) Eteppo (keskustelu) 28. elokuuta 2022 kello 20.31 (EEST)
replies: text: : Ehkä esimerkkiohjelmat R-ohjelmointikielellä menivät liian pitkälle... En osaa päättää. Henkilökohtaisesti haluaisin, että Wikipedia menee niin syvälle aiheeseen kuin vain joku jaksaa mennä. Mutta oppikirjamaista ja opetuksellista tyyliä ei tähän tokikaan tarvita. Eteppo (keskustelu) 28. elokuuta 2022 kello 20.38 (EEST)

text: : Lisään vielä, että tämä artikkeli pitäisi varmaan jakaa useiksi. Kausaalinen päättely on sen verran yleinen käsite, että on varmaan huono mennä heti siihen, mitä sillä tarkoitetaan tilastotieteessä. Eteppo (keskustelu) 28. elokuuta 2022 kello 20.44 (EEST)
thread_title: Oppikirjamaisuus
Keskustelu:Moskovan suuriruhtinaskunta

message: Valtio tunnettiin lopulta Moskovan suuriruhtinaskuntana; tämä on artikkelin nimi myös muidenkielisissäkin Wikipedioissa. Mitä mieltä olette asiasta? – Sullay (Keskustelkaamme siitä) 3. elokuuta 2022 kello 03.57 (EEST)
thread_title:  Nimenvaihto
Keskustelu:Bernard Dadié

message: On hyvä mainita maa, jossa paikkakunta on, jos se on selkeä ja helposti ilmaistava. Se että Dadié on norsunluurannikkolainen, ei todista että syntymä- ja kuolinpaikka olisivat Norsunluurannikolla. Harva suomalainen suomenkielisen Wikipedian lukija tunnistaa afrikkalaisten kaupunkien sijainteja, eli maan ilmoittaminen on lukijan palvelemista. --Abc10 (keskustelu) 3. elokuuta 2022 kello 07.57 (EEST) muokattu: --3. elokuuta 2022 kello 08.15 (EEST)
replies: text: Jätäpä sinäkin nämä nationalistiset kommentit pois. Kommentoin jo, etten tarkoittanut sinua.--MAQuire (keskustelu) 3. elokuuta 2022 kello 08.06 (EEST)
replies: text: :Saman toistaminen kolme kertaa ensimmäisessä virkkeessä ei ole lukijan palvelemista. Wikilinkit auttavat tarvittaessa. Arvasin kyllä, että Abc10 saa tästä itkupotkuraivarin, kuten aina kun hänen muokkauksiaan korjaillaan. --Esamatti1 (keskustelu) 3. elokuuta 2022 kello 09.04 (EEST)

text: Hyvään kielenkäyttöön kuuluu turhan tautologian välttäminen. Valitettavasti Wikipediaan voivat kirjoittaa heikomminkin suomen kieltä osaavat mutta yritetään saada lopputulos kuitenkin kunnolliseksi. Aloituksessa maata tavataan käyttää paikkakunnan selvennyksenä vain, jos se poikkeaa heti perään kerrottavasta kansalai-/kansallisuudesta, ja näin saamme parempaa luettavaa meille ja muille kaikille. --Lax (keskustelu) 3. elokuuta 2022 kello 09.23 (EEST)
thread_title:  Maa
Keskustelu Wikipediasta:Viikon kilpailu/Viikon kilpailu 2022-31

message: Mielestäni :Luokka:Toiminnalliset pelit ja :Luokka:Videopelien suoratoistopalvelut eivät kuulu kilpailualueeseen, ja ne voisi poistaa kilpailusta. Olen saanut niiden kautta pisteitä esim. jalkapalloilijasta ja tubettajasta.--MAQuire (keskustelu) 4. elokuuta 2022 kello 10.39 (EEST)
replies: text: Poistettu. --Lakritsa (keskustelu) 5. elokuuta 2022 kello 22.11 (EEST)
thread_title:  Poistettavia luokkia?
Keskustelu:Jukka Rangell

message: Kansallisbiografian mukaan "Rangell saavutti Suomen mestaruuksia vauhdittomissa hypyissä". Häntä ei kuitenkaan mainita artikkeliin Vauhdittomien hyppyjen Suomen-mestaruuskilpailut sisältyvässä luettelossa. Onkohan niitä Suomen mestaruuksia voinut voittaa muualla kuin noissa Suomen-mestaruuskilpailuissa? --Risukarhi (keskustelu) 4. elokuuta 2022 kello 16.27 (EEST)
replies: text: Veikkaisin todennäköisimpänä niiden olevan jotain piirinmestaruuksia. Esim. helmikuussa 1913 (Aamulehti 13.2.1913) J. Rangell voittanut mestaruuksia vauhdittomissa hypyissä Hämeenlinnan piirin sisämestaruuskilpailuissa. Toinen vaihtoehto voisi olla ikämiessarjat, mutta en tiedä onko Rangell veteraanisarjoissa kisannut tai järjestettiinkö niihin aikoihin kun Rangell niissä mahdollisesti olisi kisannut veteraanien SM-kisoja vauhdittomissa hypyissä. Anr (keskustelu) 5. elokuuta 2022 kello 01.17 (EEST)
replies: text: :Kansallisbiografia-lainaus kuuluu kokonaisuudessaan "Lisäksi Rangell saavutti Suomen mestaruuksia vauhdittomissa hypyissä ja voitti piiritason mestaruuksia paitsi kolmiloikassa myös pituudessa, seipäässä ja aitajuoksussa". Siinä on siis eroteltu Suomen mestaruudet ja piirimestaruudet. --Risukarhi (keskustelu) 5. elokuuta 2022 kello 13.22 (EEST)
replies: text: :: En löydä näyttöä vauhdittomien hyppyjen mestaruuksista ainakaan noiden kerran vuodessa järjestettyjen SM-kisojen osalta. Sen sijaan piirinmestaruuksia Urheilumme kasvot väittää Rangellin voittaneen noiden edellä mainittujen lajien lisäksi korkeushypyssä ja kymmenottelussa. --Lax (keskustelu) 5. elokuuta 2022 kello 16.58 (EEST)
replies: text: :::Jännä. Jos sinulla on tuo kirja, niin viitsisitkö täydentää sen avulla osion "Urheilija ja urheilujärjestövaikuttaja" ensimmäisen kappaleen viimeistä virkettä? --Risukarhi (keskustelu) 5. elokuuta 2022 kello 18.22 (EEST)
replies: text: :::: Periaatteessa voisin, mutta minä en hirveästi anna arvoa piirinmestaruuksille silloin, kun henkilöllä on ihan Suomen-mestaruuksiakin, enkä niitä luettele edes pelkistä urheiluansioista tunnettujen henkilöiden artikkeleissa. Vaikka tuo lajivalikoima nykyään olisi aika vaikuttava, oli 1910-luvulla monipuolisuus huomattavasti tavallisempaa. Mutta katsotaan, mitä tapahtuu, kun seuraavan kerran jaksan nostaa tuon kirjan hyllystäni. --Lax (keskustelu) 5. elokuuta 2022 kello 18.42 (EEST)
thread_title:  Vauhdittomien hyppyjen Suomen mestari?
Keskustelu:Hypermedialaboratorio (TTY)

message: Joku, joka lukee tätä artikkelia muulla, kuin äpillä, voi tehdä päivityksen. ToniTurunen (keskustelu) 4. elokuuta 2022 kello 18.36 (EEST)
thread_title:  TTY on nykyisin TUNI. Artikkelin nimi on uudistettava.
Keskustelu:Tampereen Työväen Teatteri

message: Olemme muokanneet Tampereen Työväen Teatterin artikkelia. Mitä kehitettävää löydätte? Muutakin palautetta sisällöstä saa antaa. Tamsajo (keskustelu) 27. huhtikuuta 2022 kello 14.48 (EEST)
replies: text: Aika paljon on lähteetöntä tietoa. Tämä on suurin puute. Lisäksi lähteet pitäisi laittaa ref-tägejen sisään, nyt siellä tuntuu olevan lähteitä suorilla linkeillä. Historia-osuudessa on musta nyt asioita, joista voisi olla ehkä oma erillinen osuutensa. Joku "Toiminta" voisi olla vaikka otsikkotaso, jossa sitten kertoa siitä, minkälaista tuotantoa, yhteistoimintaa ja muita ohjelmia on (siellä historiassa on nyt näitä). --PtG (keskustelu) 3. toukokuuta 2022 kello 17.56 (EEST)
replies: text: :Korjasin suorina linkkeinä olleet lähteet ref-tägien sisään ja korjasin artikkelin kieltä tietosanakirjamaiseksi. Pitäisikö lähteettömät asiat poistaa artikkelista?Jjanhone (keskustelu) 20. toukokuuta 2022 kello 18.35 (EEST)
replies: text: ::Tai mieluummin merkitä artikkeliin lähteet, joissa tieto on, sikäli kun tieto on oleellinen. Epäoleelliset kannattaa surutta poistaa. Olisi myös hyvä tarkistaa, että esitetyt väitteet todella löytyvät merkitystä lähteestä. Ei kannata seulojana hyväksyä muokkauksia, joissa artikkeliin on lisätty lähteenvastaista sisältöä. Wikipedian ohjeista löytyy hyviä neuvoja muokkaajille. Lähteiden merkitseminen on käytännöistä tärkeimpiä.--Matthäus Gehägeberg (keskustelu) 20. toukokuuta 2022 kello 19.03 (EEST)
replies: text: :::Ja herra MG on vapaassa tietosanakirjassa valmis päättämään mikä on oleellista ja mikä ei. Nämä ovat vaikeita kysymyksiä eikä mikään yhden viisaan diktatuuri; tosin jos Matthaeus Gehaegeberg yrittää olla jonkin Jimmy Walesin salanimi niin unohtakaa koko juttu. En sano tätä monta kertaa, ettei tartte hiiltyä tai antaa siitä banaaneja. --Höyhens (keskustelu) 28. toukokuuta 2022 kello 22.48 (EEST)
replies: text: :::: Kun kaupallisia palveluja tajoavan käyttäjän muokkaama artikkeli on tarjolla laatuarviointiin, on syytä olla erityisen tarkka. Henkilöön käyvät kommentit ja nimimerkin vääntely eivät kuulu asiaan. --Abc10 (keskustelu) 1. heinäkuuta 2022 kello 19.46 (EEST)
</div>
thread_title:  Arkistoitu vertaisarviointi 

message: Artikkeliin on lisätty lähteitä ja tietoja sekä kuvia on päivitetty. Tampereen tyovaen teatteri (keskustelu) 11. toukokuuta 2024 kello 18.22 (EEST)
thread_title:  Artikkeliin lisätty lähteitä, päivitetty tietoja
Keskustelu:Norppa (August Eskelinen)

message: Artikkelissa tekijäksi on linkitetty 1987 kuollut sotilaspartiohiihtäjä August Eskelinen. Olen vaihtanut wikilinkkiä toisesta artikkelista muokkausyhteenvedolla: "annetusta lähteestä ei saa kuvaa, että kyseessä olisi uudelleensijoitettu veistos. Myöskään August Eskelisen artikkelissa ei ole mitään mainintaa taiteilijaurasta. Oletan kyseessä olevan eri henkilön.". Onkohan veistäjä kuitenkin sama henkilö, mistä täällä on artikkeli, koska se on wikilinkitetty tässäkin?--MAQuire (keskustelu) 5. elokuuta 2022 kello 13.01 (EEST)
replies: text: Olen aiemminkin ihmetellyt hätäilyäsi. Nyt tuli todistetuksi, että aiempi kerta ei ollut vahinko. Kun jossakin vaiheessa tarkistin lisäystäni, huomasin että linkki oli punainen, ja olin tyytyväinen, ettei ketään saman nimistä ole ennestään. En tiedä missä vika, mutta usein olisi kirjittajan kannalta parempi, että tarkastajat katsoisivat vähän vanhempia artikkeleita eivätkä hätäilisi sotkemaan toisten keskeneräistä työtä. Kiitos jos muistat tämän vastaisuudessa. Korjaathan sitten kaikki, ettei jää virheellisiä linkkejä. --Abc10 (keskustelu) 5. elokuuta 2022 kello 13.11 (EEST)
replies: text: :Miten tuo kommenttisi liittyy artikkelin kehittämiseen? Ottaisitko mieluummin kantaa itse aiheeseen, etkä hyökkäisi muiden keskustelijoiden kimppuun.--MAQuire (keskustelu) 5. elokuuta 2022 kello 13.18 (EEST)

text: :Eri henkilöt selvästi kyseessä. Kuvanveistäjästä on ihan tuoreita juttuja, , ja tuo toinen on tosiaan kuollut 35 vuotta sitten. August Eskelinen -artikkeli on ollut täällä vuodesta 2006. --PtG (keskustelu) 5. elokuuta 2022 kello 14.47 (EEST)
thread_title:  Veistäjä
Keskustelu:Hara Takashi

message: Minä käsitin tekstin oikein hyvin. Onkohan ongelmamalline tarpeellinen? Nyt tämä on roikkunut seulontajonossa melkein kuukauden, koska kukaan ei uskalla sitä poistaakaan muokkaussodan pelossa.--MAQuire (keskustelu) 5. elokuuta 2022 kello 15.44 (EEST)
thread_title:  Käsittämätöntä tekstiä
Keskustelu:Pocket beagle

message: Commonsissa on Pocket beaglen kuva, josta tein rajatun version, ennen kuin tajusin, ettei "pocket beagle" nähtävästi olekaan tämän koiran rotu vaan kuvaa ainoastaan kyseistä yksilöä. --Abc10 (keskustelu) 6. elokuuta 2022 kello 17.53 (EEST)
replies: text: Kiitos tiedosta.--MAQuire (keskustelu) 6. elokuuta 2022 kello 17.57 (EEST)
thread_title: Pocket beagle
Keskustelu:YouTube Creator Awards

message: Jos jollain on artikkelille tai palkinnoille paremmat nimen, niin saa muuttaa. Luurankosoturi(…∴… • ­­­­­­­­-=≡ • ~≈) 7. elokuuta 2022 kello 22.06 (EEST)
replies: text: Laitetaan nyt ensin edes suomen oikeinkirjoitussääntöjen mukaiseen muotoon. Enkkuwikissä ja muutamassa muussakin artikkeli on nimellä ”YouTube Creator Awards”, joka voisi olla ihan varteenotettava vaihtoehto. En ole koskaan oikeastaan edes kuullut kenenkään kutsuvan näitä suomeksi ”YouTube-toistopainikkeiksi” (toisaalta en niinkään seuraa suomalaisia tubettajia). --Qwerty12302 (kesk | muok) 7. elokuuta 2022 kello 23.14 (EEST)

text: Artikkelin nimen YouTube-toistopainikkeet perusteella luulin tämän kertovan YouTube-videoiden play-painikkeista, siis kirjaimellisesti niistä, joista video laitetaan käyntiin tai pysäytetään. Tunnen aihetta huonosti, joten itse en osaa sanoa, mikä olisi hyvä nimi. Palkinto-sana olisi varmaan hyvä saada mukaan. --Kärrmes (keskustelu) 8. elokuuta 2022 kello 18.10 (EEST)

text: Suomenkielisissä YouTube-ohjeissa käytetään YouTube Creator Awardsia, joten mennään tällä. Ainscept (keskustelu) 9. elokuuta 2022 kello 22.54 (EEST)
thread_title:  Nimi
Keskustelu:Jude Arthur

message: Pois! --86.115.117.191 8. elokuuta 2022 kello 05.19 (EEST)

message: Kyseenalaistetaan merkittävyys, kun on epäselvää, onko artikkelin aihe merkittävä.--37.33.232.223 9. elokuuta 2022 kello 11.14 (EEST)
replies: text: Eikös pelaajat, jotka ovat pelanneet pääsarjassa ainakin yhden ottelun, ole olleet yleensä tarpeeksi merkittäviä? Luurankosoturi(…∴… • ­­­­­­­­-=≡ • ~≈) 9. elokuuta 2022 kello 13.46 (EEST)
48 Veikkausliigan ottelua ja varsinkin viime kaudelta useampia kokonaan pelattuja. Kiistatta merkittävä. Korkki74 (keskustelu) 9. elokuuta 2022 kello 14.03 (EEST)
Pääsarjassa pelanneet jalkapalloilijat ovat linjan mukaan merkittäviä. --Kärrmes (keskustelu) 9. elokuuta 2022 kello 14.04 (EEST)
thread_title:  Merkittävyys
Keskustelu:Nyt riitti!

message: Voisiko joku isommat natsat omaava vaihtaa otsikon oikeaksi eli Nyt riitti! Tasa-arvoa arkeen?--Tridon1971 (keskustelu) 8. elokuuta 2022 kello 13.54 (EEST)
thread_title:  Otsikko
Keskustelu mallineesta:Pokémon-pelien kehittäjät

message: Nyt kun mietin asiaa uudelleen, kannattaisikohan tämä navigaatiomalline muuttaa sittenkin luokaksi? --Osmo Lundell juttusille? 10. elokuuta 2022 kello 00.03 (EEST)
replies: text: Ei varmaankaan. Fiwikissä on suosittu, ettei artikkeleihin tulisi mahdottomasti luokkia toisin kuin vaikkapa enkkuwikissä. En ainakaan muista vastaavaa luokkaa täältä.--MAQuire (keskustelu) 10. elokuuta 2022 kello 15.22 (EEST)
thread_title:  Vai sittenkin luokaksi?
Keskustelu:Jääkiekon maailmanmestaruuskilpailut 2024

message: Iltalehden mukaan Leijonakiekkoa nähdään TV5:llä ja Kutosella, kun taas YLE:n mukaan esitysoikeudet ovat Viaplay Groupilla (ent. NENT Group). Pitäisikö artikkelissa mainita mitään Discoverysta? --Bau98 (keskustelu) 10. elokuuta 2022 kello 13.41 (EEST)
thread_title:  Esitysoikeudet
Keskustelu:.mt

message: Ei kuuluisi näin lyhyeen artikkeliin, josta näkee heti yhdellä silmäyksellä, että on lähteetön.--MAQuire (keskustelu) 10. elokuuta 2022 kello 17.55 (EEST)
replies: text: lisäsin yhden lähteen ja poistin lähteetönmallineen. -- Zache (keskustelu) 10. elokuuta 2022 kello 18.00 (EEST)
thread_title:  Lähteetön-malline
Keskustelu:Vasa-jäynä

message: Tutkimalla tietolaatikkoja koskevaa tyylikäytäntöä, en löytänyt mitään syytä olla luomatta omaa sellaista juuri tätä sivua varten. Tulkaa huikkaamaan, jos ohjeen vastainen. --Osmo Lundell juttusille? 10. elokuuta 2022 kello 18.06 (EEST)
replies: text: edit: väri on väärä, sen korjaan välittömästi. --Osmo Lundell juttusille? 10. elokuuta 2022 kello 18.07 (EEST)
thread_title:  Tietolaatikko
Keskustelu:Tunnearvo

message: -Eikö olekin näin että muistot vaikuttavat tähän artikkelin teemaan. --Aguilus (keskustelu) 11. elokuuta 2022 kello 08.13 (EEST)
replies: text: --Esineisiin liittyvät tunnearvot. --Aguilus (keskustelu) 11. elokuuta 2022 kello 08.38 (EEST)
thread_title: Muistojen merkitys
Keskustelu:Leo Sternbach

message: Tarkensin elämäkertatietoja. En.wikissä kerrotaan että äiti oli kotoisin Unkarista Orosházasta, ja kun isä oli puolanjuutalainen, Sterbbachin kroatialaisuus on aika kyseenalainen. Hän muutti Yhdysvaltoihin 1940-luvun puolivälissä, joten se lienee olennainen luokitus, siellähän hän oli professori eikä Kroatiassa. En.wikin lähteiden mukaan voi muokata lisää. Aiempi, kahden vuoden takainen, muokkaukseni oli tarpeeton. Olisi pitänyt lukea lähteitä. --Abc10 (keskustelu) 11. elokuuta 2022 kello 09.17 (EEST)
thread_title: Elämäkertatiedot
Keskustelu:Alfred von Hedenström

message: Jos oikein satunnaisia verkko-osumia ymmärsin, Hedenströmin tausta on vahvasti Latviassa, eikä hän ole koskaan asunut Ruotsissa. Hän kirjoittikin saksaksi, eli ehkä äidinkielikään ei ollut ruotsi. Lähteitä etsimällä voisi löytyä lisätietoa. --Abc10 (keskustelu) 11. elokuuta 2022 kello 09.50 (EEST)
thread_title: Kansallisuus
Keskustelu:Joyboys Story

message: Elokuvan ohjaajaksi nimetään IMDb:ssä Rasila ja Reinikainen  ja Elonetissä Volanen. Elokuvan lopputeksteissä lukee "Directed by JULMA HUVI", jonka katsotaan olevan virallinen tieto. --Htm (keskustelu) 11. elokuuta 2022 kello 23.55 (EEST)
thread_title:  Ohjaaja
Keskustelu:Luettelo suomalaisten näyttelijöiden äänirooleista R–Ö

message: Artikkeli on aika iso (n. 230 kilotavua), joten sen voisi ehkä jakaa kahtia (esim. R–S ja T–Ö). -Qalle2 (keskustelu) 12. elokuuta 2022 kello 02.18 (EEST)
thread_title:  Artikkelin koko
Keskustelu:Lisa Holmin murha

message: Onko aihe oikeasti niin merkittävä, että se ansaitsisi oman artikkelinsa? Mielestäni ei. Ihmisiä tapetaan jatkuvasti eikä kyseinen henkilö ole ollut mitenkään yhteiskunnallisesti merkittävä. Esitän poistoa.--Tridon1971 (keskustelu) 12. elokuuta 2022 kello 08.25 (EEST)
replies: text: Tämä murha sai poikkeuksellista mediahuomiota, joten voidaan pitää merkittävänä. --Ainscept (keskustelu) 12. elokuuta 2022 kello 08.31 (EEST)
replies: text: :Puhtaasti henkilökohtaisesti poistaisin, mutta ymmärrän että yhteisön linja ei välttämättä ole sama kuin minun. -- Cimon Avaro 12. elokuuta 2022 kello 12.09 (EEST)

text: Mielenkiintoinen draaman kaari tällä tapauksella. Linjani kulkee tässä kohtaa säilyttämisen puolella vaikka henkilökohtaisesti en olekaan mitään mieltä. --Lax (keskustelu) 12. elokuuta 2022 kello 16.17 (EEST)

text: Itse aloittajana perustelin itselleni merkittävyyttä nimenomaan laajalla mediahuomiolla, jota tapaus sai useammassa maassa, ainakin Pohjoismaissa ja Liettuassa. Sinänsä media nostaa tiettyjä henkirikoksia ja katoamisia vähän hämärin perustein muiden edelle niille suomansa julkisuuden määrässä, mutta periaatteessa laaja käsittely mediassa on usein nähty myös wikimerkittävyyttä nostavana tekijänä, vaikka henkirikos ei objektiivisesti tarkastellen suuresti eroaisi monista vaille huomiota jääneistä tapauksista. Tässä tapauksessa huomiota ei ole saanut "pelkästään" murha vaan asiaa ovat pitäneet esillä myös tekijän myöhemmät vaiheet. --Quadriplegia (keskustelu) 12. elokuuta 2022 kello 20.43 (EEST)

text: Onhan tämä selvästi mediahuomiota saanut ja laajalti käsitelty aihe. Wikipediasta löytyy huomattava määrä vähän vastaavanlaisia murhia Suomessa eikä niiden merkittävyyttä ole kai kyseenalaistettu. Ja joo, tämä murha tapahtui Ruotsissa, mutta tämä on suomenkielinen Wikipedia, ei Suomen Wikipedia, joten jos Suomessa tapahtuva laajalti mediahuomiota saava murha on merkittävä, on nähdäkseni Ruotsissakin tapahtuva. Lanemoje (Keskustelu/Muokkaukset) 13. elokuuta 2022 kello 06.52 (EEST)

text: Taas tätä deletionismia, kun ei ole tapahtunut Suomessa. Totta kai tämä on säilytettävä. Se on mediahuomiota kerännyt murha ja on Wikipedia-artikkelin arvoinen, vaikka onkin tapahtunut Ruotsissa ja olisi siinäkin tapauksessa, vaikka olisi tapahtunut vaikkapa Sveitsissä, jos olisi siinäkin tapauksessa saanut samanlaisen mediahuomion.--Sentree (Walituksia) (Tarkkaile minua) 13. elokuuta 2022 kello 08.38 (EEST)

text: Merkittävä. --Minilammas (keskustelu * muokkaukset) 13. elokuuta 2022 kello 09.48 (EEST)

text: Selvästi merkittävä, taas kerran. --Kärrmes (keskustelu) 13. elokuuta 2022 kello 15.48 (EEST)

text: Valkoihoiseen nuoreen tyttöönnaiseen kohdistunut henkirikos kerää mieluusti enemmän mediahuomiota, vaikka muunvärisiä, muunikäisiä ja eri sukupuolta olevia ihmisiäkin murhataan ja tapetaan. --Htm (keskustelu) 15. elokuuta 2022 kello 08.16 (EEST) (edit) --Htm (keskustelu) 15. elokuuta 2022 kello 08.40 (EEST)
thread_title:  Merkittävyys
Keskustelu:Mozilla Corporation

message: Tarvitseeko aihe oman sivun? Mielestäni ei, vaan se kuuluu osaksi artikkelia Mozilla Foundation. --Osmo Lundell juttusille? 12. elokuuta 2022 kello 17.25 (EEST)
replies: text: Paljon on aiheesta sanottavaa, joten tarvitsee. –Kommentin jätti 194.127.167.100 (keskustelu – muokkaukset) 12. elokuuta 2022 kello 17.40
replies: text: :Yritä saada artikkelista mahdollisimman kattava. Työniloa. --Osmo Lundell juttusille? 12. elokuuta 2022 kello 20.36 (EEST)

text: Mielestäni säilytettävä, on kuitenkin aika näkyvä yritys (vaikkei globaalien selain/hakujättien kahmittua markkinoita enää niin iso) ja eri asia kuin säätiö. Ei välttämättä fiwikiin tarvita kovin suurta ("mahdollisimman kattavaa") tietosanakirja-artikkelia, mutta kompakti ja monipuolinen kuva yrityksestä voisi olla parempi. --Paju (keskustelu) 12. elokuuta 2022 kello 20.35 (EEST) + 23.40 (EEST)
replies: text: :Ei tarvita ei. Mutta sisältöä voisi mielestäni olla enemmän, kuin siinä osiossa, josta se on tänne siirretty. Tila ei ainakaan lopu kesken. --Osmo Lundell juttusille? 12. elokuuta 2022 kello 20.45 (EEST)
thread_title:  Poistettu ohjaus
Keskustelu:Brickleberry

message: Terveiset artikkelin luoneelle ja sitä muokkaavalle ip-osoitteelle: artikkelin tulee seurata tyyliopasta ja siihen tulee merkitä lähteet. Koska ilmeisesti käyttäjä vasta opettelee Wikipedian muokkaamista tämän sivun kautta, joka on oikein hieno asia, jätän sivulle keskeneräisyyteen viittaavan merkinnän. Tämä siksi, sillä käyttäjä taitaa kääntää sivua en-wikistä omaan tahtiin. Kannattaa myös tutustua hiekkalaatikkoon. Työniloa! --Osmo Lundell juttusille? 13. elokuuta 2022 kello 01.50 (EEST)
replies: text: Mikä tuo lisäämäsi lähde on? Eihän tv-sarjan artikkelia voi lähteistää tv-sarjalla, ainakaan tällä tavalla . Kesken-malline on mielestäni turha, koska artikkelissa on jo tynkämalline. --Paranaja (keskustelu • muokkaukset) 13. elokuuta 2022 kello 02.24 (EEST)
replies: text: : Hups, piti olla Aiheesta muualla, korjataan ja merkitään oikein. --Osmo Lundell juttusille? 13. elokuuta 2022 kello 02.31 (EEST)

text: : Nyt huomasin sen, jota varmasti ihmettelet: kyseessä oli imdb-artikkeli, joka automaatio löi ihmeelliseen muotoon. Mikäköhän tuon aiheutti, ei jättänyt edes URL-osoitetta? --Osmo Lundell juttusille? 13. elokuuta 2022 kello 02.35 (EEST)
replies: text: ::Ja vastauksena kesken-mallineeseen: on odotettavissa, että tuo ip-käyttäjä tulee testailumuokkaamaan vielä tulevina päivänä. Mutta jos koet sen tarpeettomaksi, ota toki pois. --Osmo Lundell juttusille? 13. elokuuta 2022 kello 02.33 (EEST)
thread_title:  Artikkeli ei ole hiekkalaatikko